4.  การประกอบธุรกิจของแต่ละสายผลิตภัณฑ์

  4.1 ลักษณะผลิตภัณฑ์

ผลิตภัณฑ์ของกลุ่มบริษัทสมบูรณ์ซึ่งดำเนินการผลิตโดยบริษัทฯ และบริษัทย่อย มีดังต่อไปนี้

1.  เพลาข้าง (Axle Shaft)

+-----------------+----------------------------------------------------+
| []              | เพลาข้าง (Axle Shaft)                               |
|                 | เป็นผลิตภัณฑ์หลักของกลุ่มบริษัทสมบูรณ์ผลิตโดย SAT              |
|                 | มีรายได้จากการขายคิดเป็นสัดส่วนร้อยละ 34                  |
|                 | ของรายได้จากการขายของกลุ่มบริษัทสมบูรณ์รวมในปี 2553        |
|                 | และบริษัทฯดำเนินธุรกิจผลิตเพลาข้างในประเทศไทยเป็นรายแรก    |
|                 | และเป็นรายใหญ่ที่สุดในปัจจุบัน                             |
|                 |                                                    |
|                 | เพลาข้างเป็น                                         |
|                 | เพลาเหล็กที่ต่อจากห้องเฟืองท้ายไปยังจานล้อหลังทั้งข้างซ้ายและขวา |
|                 | เพื่อถ่ายทอดแรงขับทางห้องเฟืองท้าย                        |
|                 | เป็นอุปกรณ์ที่ใช้สำหรับรถกระบะ                            |
|                 | กลุ่มลูกค้าที่สำคัญของกลุ่มบริษัทคือกลุ่มลูกค้าประเภทผู้ประกอบยานยนต์ |
|                 | (OEM) ได้แก่ บจ. มิตซูบิชิ มอเตอร์ส (ประเทศไทย) บจ. อีซูซุ   |
|                 | (ประเทศไทย) Auto Alliance Thailand Co., Ltd. บจ.   |
|                 | โตโยต้ามอเตอร์ (ประเทศไทย) และในปี 2553               |
|                 | ได้ขยายการผลิตเพิ่มในกลุ่มแทรกเตอร์เพื่อการเกษตร ได้แก่       |
|                 | บจ.คูโบต้าคอร์ปอเรชั่น นอกจากนี้ยังมีการส่งออกไปที่บริษัท ดาน่า   |
|                 | (ประเทศแอฟริกาใต้) Spicer Axle South Africa และ      |
|                 | PT.INTI Ganda Perdana (Indonesia)                  |
+-----------------+----------------------------------------------------+

นอกเหนือไปจากสัญญาซื้อขายที่มีกับลูกค้าแล้ว บริษัทฯ มีการทำสัญญาความช่วยเหลือทางเทคนิค
(Technical Assistance ”TA”) กับ Gohsyu Corporation
สำหรับกระบวนการผลิตงานทุบขึ้นรูป (Forging) และ กับ Ibara Seiki Co., Ltd.
สำหรับกระบวนการผลิตงานกลึง (Machining) เพื่อการผลิตเพลาข้าง มาตั้งแต่ปี 2538
เรื่อยมาจนถึงปัจจุบัน โดย TA
ทั้งสองรายนี้เป็นผู้มีความเชี่ยวชาญในเทคโนโลยีดังกล่าวจากประเทศญี่ปุ่น
ทำให้ผลิตภัณฑ์ที่ได้จากการผลิตเป็นไปตามมาตรฐานความต้องการของลูกค้า
และสร้างความเชื่อมั่นให้กับลูกค้าได้เป็นอย่างดี

2.  แหนบแผ่น (Leaf Spring)

+------------------+---------------------------------------------------+
| []               | ผลิตภัณฑ์แหนบแผ่นผลิตโดย BSK โดยใน ปี 2553              |
|                  | มีสัดส่วนรายได้ร้อยละ 12                               |
|                  | ของรายได้จากยอดขายรวมของกลุ่มบริษัทสมบูรณ์ ทั้งนี้           |
|                  | กลุ่มลูกค้าของแหนบแผ่นมีทั้งลูกค้าผู้ประกอบยานยนต์ (OEM)       |
|                  | และผู้ค้าชิ้นส่วนอะไหล่ (REM) ลูกค้าหลักที่สำคัญได้แก่ บจ. มิตซูบิชิ |
|                  | มอเตอร์ส (ประเทศไทย) บจ. ย่งกี่ (1995)                |
|                  | และส่งออกไปยังประเทศญี่ปุ่น Mitsubishi Steel            |
|                  | Manufacturing.Ltd.                                |
|                  |                                                   |
|                  | แหนบแผ่นมีลักษณะการซ้อนกันหลาย ๆ ชั้น ยึดติดกันด้วยสะดือแหนบ  |
|                  | เ                                                 |
|                  | ป็นอุปกรณ์ซึมซับแรงกระแทกในระบบกันสะเทือนระหว่างโครงรถยนต์ |
|                  | (Chassis) กับเพลารถซึ่งแข็งแรงและทนทาน                |
|                  | เหมาะสำหรับใช้กับรถบรรทุก และรถกระบะ                  |
+------------------+---------------------------------------------------+

ผู้ผลิตแหนบแผ่นในประเทศที่สำคัญรายอื่น ๆ เช่น NHK Spring (Thailand) และกลุ่มสามมิตร
มอเตอร์

  3. จานเบรก และ เบรกดุม (Disc Brake & Drum Brake)

  ------------------ ----------------------------------------------------
  []                 จานเบรก (Disc Brake) เป็นผลิตภัณฑ์หลักของกลุ่มบริษัทผลิตโดย
                     SBM จานเบรกเป็นจานเหล็กหล่อ กลึง/ เจียรหน้าจานทั้ง 2
                     ข้างของหน้าจาน เพื่อให้ผ้าเบรกที่ติดอยู่กับก้านเบรกจับหน้าจาน
                     เพื่อทำหน้าที่หยุดการหมุนของล้อ เวลาเหยียบเบรก ปกติจะใช้กับล้อหน้า
                     (บางรุ่นสามารถใช้จานเบรกทั้ง 4 ล้อ)

  ------------------ ----------------------------------------------------

  ------------------ -----------------------------------------------------------
  []                 เบรกดุม (Drum Brake) เป็นอีกผลิตภัณฑ์หลักของกลุ่มสมบูรณ์ผลิตโดย SBM
                     เบรกดุมเป็นจานเบรกอีกแบบที่กลึงผิวขับผ้าเบรกแบบด้ามแผ่นดันจากทางด้านใน
                     เพื่อทำหน้าที่หยุดการหมุนของล้อ(มักจะใช้กับล้อหลัง)

  ------------------ -----------------------------------------------------------

จานเบรกและเบรกดุมมีรายได้รวมจากการขาย คิดเป็นสัดส่วนร้อยละ 12
ของรายได้จากการขายของกลุ่มบริษัทสมบูรณ์รวมในปี 2553 สามารถใช้ได้กับรถกระบะ
และรถยนต์ผู้โดยสาร ซึ่ง SBM มีการจำหน่ายให้กับลูกค้าประเภทผู้ประกอบยานยนต์ OEM
ลูกค้าหลักที่สำคัญได้แก่ บจ. ฮอนด้า ออโตโมบิล (ประเทศไทย) บจ. มิตซูบิชิ มอเตอร์ส
(ประเทศไทย) และ บจ. อีซูซุ มอเตอร์ส (ประเทศไทย) จำกัด เป็นต้น SBM
มีการทำสัญญาซื้อขายกับลูกค้าเหล่านี้ในลักษณะรายปีและมีการต่อสัญญาเป็นรายปีโดยอัตโนมัติในช่วง
Model Life

4.  ท่อรวมไอเสีย (Manifold Exhaust)

+------------------+---------------------------------------------------+
| []               | ท่อรวมไอเสียเป็นหนึ่งในผลิตภัณฑ์หลักของ SBM                |
|                  | มีสัดส่วนรายได้ร้อยละ 4                                |
|                  | ของรายได้จากยอดขายรวมของกลุ่มบริษัทในปี 2553            |
|                  |                                                   |
|                  | ท่อร่วมไอเสียเป็นเหล็กหล่อ ลักษณะคล้าย ๆ ท่อ 4-6           |
|                  | (ตามจำนวนลูกสูบ) ต่อมารวมกันก่อนปล่อยออกไปสู่ท่อไอเสีย      |
|                  | ทำหน้าที่ระบายไอเสียที่เกิดจากการเผาไหม้ของเครื่องยนต์       |
|                  | สามารถใช้ได้กับรถกระบะ และรถยนต์ผู้โดยสาร               |
|                  | โดยมีลูกค้าหลักที่สำคัญคือ บจ. Auto Alliance Thailand,    |
|                  | Co., Ltd. (Mazda& Ford) บจ. มิตซูบิชิ มอเตอร์ส         |
|                  | (ประเทศไทย)                                       |
+------------------+---------------------------------------------------+

5.  เหล็กกันโคลง (Stabilizer Bar)

+-------------------+--------------------------------------------------+
| []                | ผลิตโดย BSK มีสัดส่วนรายได้ร้อยละ 8                    |
|                   | ของรายได้จากการขายรวมในปี 2553 ลูกค้าหลักที่สำคัญได้แก่    |
|                   | บจ. มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล |
|                   | (ประเทศไทย) , บจ. โตโยต้า มอเตอร์ (ประเทศไทย)      |
|                   | และบจ. สยามนิสสัน ออโตโมบิล จำกัด                    |
|                   |                                                  |
|                   | เหล็กกันโคลงเป็นเหล็กสปริงแท่งกลมยาว                   |
|                   | ดัดเป็นรูปร่างเพื่อยึดเข้ากับโครงรถ ซ้ายจรดขวา             |
|                   | เป็นตัวประคองให้การเข้าโค้งสามารถยึดเกาะถนนได้ดียิ่งขึ้น     |
+-------------------+--------------------------------------------------+

6.  สปริงขด (Coil Spring)

  -------------------- ---------------------------------------------------
  []                   ผลิตโดย BSK มีสัดส่วนรายได้ประมาณร้อยละ 8
                       ของรายได้จากการขายรวมในปี 2553 ลูกค้าหลักที่สำคัญได้แก่ บจ.
                       มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล
                       (ประเทศไทย) บจ. โตโยต้ามอเตอร์ (ประเทศไทย) บจ.
                       สยามนิสสัน ออโตโมบิล จำกัด

  []                   สปริงขดสามารถแบ่งได้เป็นสปริงขดขึ้นรูปร้อนและสปริงขดขึ้นรูปเย็น
                       โดยเป็นเหล็กสปริงที่ขดเป็นม้วน ๆ ใช้รับแรงกระแทกคู่กับ
                       Shock-Absorber
  -------------------- ---------------------------------------------------

นอกเหนือไปจากผลิตภัณฑ์ที่ได้กล่าวมาแล้วนั้น กลุ่มบริษัทสมบูรณ์ยังมีผลิตภัณฑ์อื่น ๆที่สำคัญได้แก่
เพลาแหนบ (Trunnion Shaft) แท่นยึด (Bracket) และผลิตภัณฑ์ที่เป็นงานหล่ออื่น ๆ จาก
SBM และ ICP ซึ่งมีผลิตภัณฑ์ทั้งสิ้นรวมกันกว่า 20 รายการ

2.  การตลาดและภาวะการแข่งขัน

  4.2.1 กลยุทธ์ทางการตลาด

บริษัทฯดำเนินธุรกิจการผลิตชิ้นส่วนยานยนต์มากกว่า 48 ปี
ได้รับความเชื่อถือและยอมรับจากลูกค้ามาโดยตลอด
ทั้งนี้เพราะว่ากลุ่มบริษัทให้ความสำคัญกับลูกค้าเป็นอันดับแรก
และได้ดำเนินกลยุทธ์ด้านการตลาดมาอย่างต่อเนื่องคือ Q C D E M

1)  Q (Quality) - คุณภาพสินค้าอยู่ในระดับมาตรฐานสากล
    กลุ่มบริษัทมีระบบมาตรฐานคุณภาพในระดับสากลโดยได้รับประกาศนียบัตร ISO/TS 16949
    และ ISO14001

2)  C (Cost) - ต้นทุนที่สามารถตอบสนองต่อตลาดและแข่งขันได้
    กลุ่มบริษัทมีการบริหารต้นทุนอย่างมีประสิทธิภาพ
    มีการกระบวนการพัฒนาปรับปรุงด้านต้นทุนอย่างต่อเนื่อง
    เพื่อรักษาระดับต้นทุนให้สามารถแข่งขันได้

3)  D (Delivery) - การส่งมอบที่ตรงเวลา บริษัทฯมีการพัฒนาระบบงาน Logistics
    โดยมีแผนติดตั้งระบบ Enterprise Resource Planning (ERP)
    เพื่อตอบสนองความต้องการของลูกค้าให้ส่งมอบตรงเวลาได้ ร้อยละ 100

4)  E (Engineering) - ความสามารถเชิงวิศวกรรม
    บริษัทฯมีการพัฒนาความสามารถเชิงวิศวกรรมทั้งทางด้านการออกแบบ การทำ Tooling
    กระบวนการวิธีการประเมินเชิงวิศวกรรมอย่างต่อเนื่อง
    ทั้งนี้กลุ่มบริษัทยังมีพันธมิตรทางธุรกิจกับผู้ให้ความช่วยเหลือทางเทคนิค (Technical
    Assistance “TA”)
    จากประเทศญี่ปุ่นเพื่อให้ความมั่นใจว่ากลุ่มบริษัทจะมีการผลิตสินค้าที่มีคุณภาพ
    ได้รับการถ่ายทอดเทคโนโลยีชั้นสูงอยู่ตลอดเวลา

5)  M (Management) – ความสามารถด้านการบริหารจัดการ
    บริษัทฯมีความสามารถด้านการบริหารจัดการที่สามารถตอบสนองต่อการแข่งขันทางธุรกิจและสภาวะทั่วไปทางเศรษฐกิจได้ดี
    โดยใช้แนวคิดใหม่ ๆ และการบริหารการจัดการความเสี่ยง (Risk Management)
    ที่มีการพัฒนาอย่างต่อเนื่อง

  4.2.2 กลุ่มลูกค้าเป้าหมาย

1. ผู้ประกอบยานยนต์ (Original Equipment Manufacturer “OEM”)

ปัจจุบันเป็นกลุ่มลูกค้าหลัก ประกอบไปด้วยผู้ผลิตรถยนต์ค่ายญี่ปุ่นในประเทศ ได้แก่ มิตซูบิชิ,
โตโยต้า, ฮอนด้า, อีซูซุ, นิสสัน และฮีโน่ เป็นต้น และ กลุ่มลูกค้าในต่างประเทศเช่น
ประเทศญี่ปุ่น, ประเทศแอฟริกาใต้,
ซึ่งกลุ่มบริษัทมีนโยบายที่จะสร้างความพึงพอใจกับลูกค้ากลุ่มนี้ให้มีมากขึ้นโดยเน้นกลยุทธ์ “QCDEM”
เป็นหลักดังที่กล่าวมาแล้ว ปัจจุบันมียอดขายประมาณร้อยละ 97 ของยอดขายรวม

2. ผู้ค้าอะไหล่รถยนต์ (Replacement Equipment Manufacturer “REM”)

กลุ่มบริษัทมีลูกค้าที่เป็นผู้ค้าอะไหล่รายใหญ่ดำเนินกิจการมานานจนเป็นที่รู้จักของร้านค้าอะไหล่ปลีกทั่วประเทศเป็นอย่างดี
คือบริษัท ย่งกี่ (1995) จำกัด ผลิตภัณฑ์หลักที่จำหน่ายในตลาดนี้ คือ แหนบแผ่น
ปัจจุบันมียอดขายประมาณร้อยละ 3 ของยอดขายรวม

  4.2.3 ภาวะอุตสาหกรรมและภาวะการแข่งขัน

ในปี 2553 อุตสาหกรรมชิ้นส่วนและยานยนต์ของประเทศไทย สามารถกลับมาฟื้นตัวอย่างรวดเร็ว
โดยเฉพาะยอดผลิตรถยนต์สามารถทำลายสถิติจากทุกๆปีที่ผ่านมา
ปัจจัยหลักนั้นเกิดจากการขยายกลุ่มตลาดของรถยนต์ ในกลุ่มรถยนต์นั่งส่วนบุคคลขนาดเล็ก (Eco
car) แม้ในปี 2553 จะมีเพียงผู้ผลิตเพียงรายเดียวที่เปิดตัว
แต่สามารถขยายการผลิตได้ทั้งในประเทศและการส่งออกไปต่างประเทศ
ราคาพืชผลทางการเกษตรซึ่งเป็นรายได้หลักของประเทศสูงขึ้น
รวมไปถึงความเชื่อมั่นของผู้บริโภคที่เพิ่มขึ้น ยอดผลิตรถยนต์ในปี 2553 เพิ่มขึ้นเป็น 1,645,304
คัน หรือเพิ่มขึ้นร้อยละ 65 แบ่งเป็นรถยนต์นั่งส่วนบุคคลจำนวน 554,387 คัน คิดเป็นสัดส่วนร้อยละ
34 และมีอัตราเพิ่มขึ้นถึงร้อยละ 77 ส่วนที่เพิ่มขึ้นจากยอดผลิตรถยนต์นั่งขนาดเล็กจาก Nissan
ในรุ่น March, Mazda ในรุ่น Mazda2 และ Ford ในรุ่น Fiesta รถกระบะขนาด 1 ตัน
(รวมรถกระบะเอนกประสงค์) จำนวน 1,066,765 คัน คิดเป็นสัดส่วนร้อยละ 65
และเพิ่มขึ้นร้อยละ 59 จากตลาดเพื่อการส่งออก
สามารถเรียงลำดับตามปริมาณการส่งออกได้ดังนี้ 1) ตะวันออกกลาง 2) ออสเตรเลีย 3) เอเชีย
4) อเมริกากลางและอเมริกาใต้
โดยประเทศไทยสามารถส่งออกได้มากขึ้นในทุกภูมิภาคที่มีการส่งออกไป สุดท้ายรถเพื่อการพาณิชย์อื่น
ๆ จำนวน 24,152 คัน คิดเป็นสัดส่วนร้อยละ 1 และเพิ่มขึ้นร้อยละ 59

[]

สภาวการณ์แข่งขันของผู้ประกอบชิ้นส่วนยานยนต์

ในส่วนของผู้ประกอบชิ้นส่วนยานยนต์ จะมีอัตราการเจริญเติบโตไปในทิศทางเดียวกับรถยนต์
โดยเฉพาะภาพการส่งออก ซึ่งในปี 2553
ประเทศไทยมีมูลค่าการส่งออกส่วนประกอบและอุปกรณ์ยานพาหนะ ประมาณ 3 แสน ล้านบาท
หรือมีอัตราการเพิ่มขึ้นร้อยละ 46 จากปีที่ผ่านมา ตลาดที่สำคัญในการส่งออก ได้แก่ 1)
ประเทศญี่ปุ่น 2) ประเทศอินโดนีเซีย และ 3) ประเทศมาเลเซีย
แนวโน้มหรือทิศทางที่อุตสาหกรรมยานยนต์ในประเทศไทยที่เพิ่มขึ้นนั้น ส่งผลให้ผู้ผลิตรถยนต์
เริ่มมีการขยายกำลังการผลิตเพื่อรองรับความต้องการ
รวมไปถึงการเข้ามาลงทุนที่มากขึ้นของผู้ผลิตชิ้นส่วนยานยนต์ต่าง ๆจากประเทศญี่ปุ่น
และประเทศยุโรป ส่งผลให้อุตสาหกรรมผู้ผลิตชิ้นส่วนของประเทศไทยมีการแข่งขันที่สูงขึ้น
ผู้ประกอบการต่างๆในประเทศไทยต้องมีการปรับตัวให้สามารถแข่งขันได้
นอกจากนี้การขยายตัวที่เพิ่มขึ้นนี้ส่งผลต่อปัญหาทางด้านการขาดแคลนทางด้านแรงงาน
รวมไปถึงขาดแคลนบุคลากรในอุตสาหกรรมการผลิตรถยนต์ที่ใช้เทคโนโลยีขั้นสูง
ซึ่งถือว่าเป็นปัญหาหลักที่จะเกิดขึ้นในอนาคต

สำหรับการแข่งขันในต่างประเทศนั้น
การขยายตัวอย่างรวดเร็วของอุตสาหกรรมยานยนต์ของประเทศจีนและอินเดีย
ส่งผลให้ผู้ผลิตชิ้นส่วนในประเทศทั้งสองนั้น มีการพัฒนาขึ้นอย่างรวดเร็ว
ประกอบกับความได้เปรียบทางด้านวัตถุดิบ ทำให้ราคาต้นทุนนั้นถูกกว่าประเทศไทยมาก
นอกเหนือจากสองประเทศดังกล่าว ประเทศอินโดนีเซีย ในช่วงปี 2553 ที่ผ่านมา
เริ่มมียอดขายรถยนต์ภายในประเทศเพิ่มขึ้นอย่างรวดเร็ว
จนอยู่ในระดับใกล้เคียงกับประเทศไทยมากยิ่งขึ้น
จึงเป็นประเทศที่ผู้ผลิตรถยนต์และชิ้นส่วนต่างๆให้ความสนใจในการเข้าไปลงทุนมากขึ้น
ส่งผลให้เป็นคู่แข่งที่สำคัญต่อประเทศไทยในอนาคต

จึงเห็นได้ว่าปี 2553 เป็นปีที่มีการขยายตัวที่สูงสำหรับประเทศไทย
และมีแนวโน้มในทิศทางที่ดีในอนาคต ทำให้มีโอกาสและเป็นปัจจัยบวกต่อผู้ผลิตชิ้นส่วนอย่างมาก
แต่อย่างไรก็ตามผู้ผลิตชิ้นส่วนต้องมีการพัฒนาให้มีความสามารถที่เพิ่มขึ้น ทั้งทางด้านบุคลากร,
ความสามารถในการผลิต การนำเทคโนโลยีใหม่เข้ามาใช้ให้เกิดประโยชน์
เพื่อรองรับการแข่งขันที่รุนแรงขึ้น ทั้งจากภายในประเทศ และจากต่างประเทศ

  4.3 การจัดหาผลิตภัณฑ์หรือบริการ

  4.3.1 กำลังการผลิต

บริษัทฯ และบริษัทย่อย มีกำลังการผลิตและการใช้กำลังการผลิตจำแนกตามผลิตภัณฑ์ดังต่อไปนี้

+-----------+------+-------+--------+-------+--------+-------+--------+
| ผลิตภัณฑ์    | บริษัท | กำลังก | อัตรา % | กำลังก | อัตรา % | กำลังก | อัตรา % |
|           |      | ารผลิต | การ    | ารผลิต | การ    | ารผลิต | การ    |
|           | ผู้ผลิต |       | ใช้กำลัง |       | ใช้กำลัง |       | ใช้กำลัง |
|           |      |       | การผลิต |       | การผลิต |       | การผลิต |
+-----------+------+-------+--------+-------+--------+-------+--------+
|           |      | ปี     |        | ปี     |        | ปี     |        |
|           |      | 2553  |        | 2552  |        | 2551  |        |
+-----------+------+-------+--------+-------+--------+-------+--------+
| เพลาข้าง   | SAT  | 2,62  | 97     | 2,62  | 77     | 2,21  | 100    |
|           |      | 4,999 |        | 4,999 |        | 5,214 |        |
+-----------+------+-------+--------+-------+--------+-------+--------+
| เพลาแหนบ  | SAT  | 1     | 100    | 1     | 84     | 1     | 80     |
|           |      | 0,824 |        | 0,824 |        | 0,824 |        |
+-----------+------+-------+--------+-------+--------+-------+--------+
| จานเบรก   | SBM  | 1,47  | 90     | 1,10  | 85     | 1,10  | 85     |
|           |      | 8,000 |        | 0,000 |        | 0,000 |        |
+-----------+------+-------+--------+-------+--------+-------+--------+
| เบรกดุม    | SBM  | 88    | 95     | 77    | 85     | 77    | 85     |
|           |      | 2,000 |        | 0,000 |        | 0,000 |        |
+-----------+------+-------+--------+-------+--------+-------+--------+
| ท         | SBM  | 69    | 70     | 55    | 85     | 55    | 85     |
| ่อร่วมไอเสีย |      | 1,000 |        | 0,000 |        | 0,000 |        |
+-----------+------+-------+--------+-------+--------+-------+--------+
| จานไฟและ  | SBM  | 11    | 100    | 13    | 85     | 13    | 85     |
|           |      | 1,000 |        | 0,000 |        | 0,000 |        |
| ด         |      |       |        |       |        |       |        |
| ุมล้อช่วยแรง |      |       |        |       |        |       |        |
+-----------+------+-------+--------+-------+--------+-------+--------+
| ตัวจับยึด    | SBM  | 1,30  | 80     | 1,00  | 85     | 1,00  | 85     |
|           |      | 0,000 |        | 0,000 |        | 0,000 |        |
+-----------+------+-------+--------+-------+--------+-------+--------+
| อื่น ๆ      | SBM  | 1,66  | 80     | 1,50  | 85     | 1,50  | 85     |
|           |      | 6,700 |        | 0,000 |        | 0,000 |        |
+-----------+------+-------+--------+-------+--------+-------+--------+
| แหนบแผ่น   | BSK  | 1     | 53     | 1     | 53     | 1     | 82     |
| (ตัน/ปี)    |      | 7,400 |        | 7,400 |        | 7,400 |        |
+-----------+------+-------+--------+-------+--------+-------+--------+
| เ         | BSK  | 1,32  | 47     | 1,32  | 47     | 1,32  | 59     |
| หล็กกันโคลง |      | 0,000 |        | 0,000 |        | 0,000 |        |
+-----------+------+-------+--------+-------+--------+-------+--------+
| สปริง      | BSK  | 3,00  | 38     | 3,00  | 38     | 3,00  | 50     |
| ขดขึ้นรูปร้อน |      | 0,000 |        | 0,000 |        | 0,000 |        |
+-----------+------+-------+--------+-------+--------+-------+--------+

  หมายเหตุ

  - กำลังการผลิตคำนวณจากเวลา 550 ชั่วโมงต่อเดือน

  4.3.2 การจัดหาวัตถุดิบ

วัตถุดิบหลักที่สำคัญในการผลิตของกลุ่มบริษัทคือเหล็ก ซึ่ง มีการจัดหาอยู่ 2 ลักษณะ คือ

1.  เหล็กที่ไม่สามารถผลิตได้ภายในประเทศ
    บริษัทฯและบริษัทย่อยจะจัดซื้อจัดหาโดยตรงจากผู้ผลิตในต่างประเทศ
    หรือสั่งซื้อผ่านตัวแทนจำหน่ายในประเทศ ซึ่งเหล็กประเภทนี้ได้แก่ เหล็กคาร์บอนสูงท่อนกลม
    (High carbon steel round bar) เหล็กสปริงเส้นแบนและกลม (Spring steel
    Flat Bar, Spring steel Round Bar) ซึ่งลูกค้าเป็นผู้กำหนดทั้งประเภท คุณสมบัติ
    (Specification) และแหล่งที่ผลิตของเหล็ก
    เพื่อเป็นการควบคุมคุณภาพของผลิตภัณฑ์ที่ผลิตขึ้นโดยกลุ่มบริษัท
    โดยวัตถุดิบกลุ่มนี้มีมูลค่าประมาณร้อยละ 85 ของวัตถุดิบหลัก

2.  เหล็กที่สามารถจัดหาได้ภายในประเทศ ซึ่งเป็นรายการวัตถุดิบที่สำคัญอีกรายการ คือ
    เศษเหล็กอัด (Steel Scrap) ซึ่งเป็นการซื้อจากผู้ประกอบการภายในประเทศ และบางส่วน
    ลูกค้าที่เป็นผู้ผลิตรถยนต์หรือเป็นเจ้าของผลิตภัณฑ์เป็นผู้จัดหาให้
    ซึ่งสำหรับวัตถุดิบในกลุ่มนี้มีมูลค่าประมาณร้อยละ 15 ของวัตถุดิบหลัก

ในปี 2553 บริษัทฯมีการบริหารและพัฒนาความสัมพันธ์ทางธุรกิจ
และการพัฒนาผลิตภัณฑ์กับผู้ผลิตและผู้ขายวัตถุดิบอย่างต่อเนื่องเนื่องมาจากปี 2552
เพื่อพัฒนาคุณภาพของวัตถุดิบ การผลิตและเงื่อนไขในการดำเนินธุรกิจ เช่น เงื่อนไขการสั่งซื้อต่าง
ๆ ร่วมกัน
อีกทั้งยังคงมีแผนในการดำเนินการพัฒนาผลิตภัณฑ์ร่วมกันกับผู้ผลิตและผู้ขายในประเทศที่มีความสามารถทางด้านการผลิตในต้นทุนที่ต่ำกว่า
เพื่อเป็นการพัฒนาและสรรหาแหล่งวัตถุดิบทดแทนอย่างต่อเนื่องจากภูมิภาคต่างๆ
เพื่อให้ได้วัตถุดิบทดแทนที่มีคุณภาพได้มาตราฐาน
และมีต้นทุนต่ำเพื่อเป็นการพัฒนาแหล่งวัตถุดิบสำรองในกรณีฉุกเฉินและลดความเสี่ยงทางด้านต้นทุน
และยังคงพัฒนาด้านการติตตามข้อมูลข่าวสาร
ความเคลื่อนไหวของราคาเหล็กของตลาดโลกอย่างต่อเนื่องและใกล้ชิด
เพื่อรวบรวมใช้ในการวิเคราะห์แนวโน้มภาวะความต้องการ
และกำลังการผลิตของตลาดในแต่ละช่วงเวลา โดยมีแหล่งข้อมูลเช่นจากข้อมูลของกลุ่มลูกค้า
และจากกลุ่มผู้ผลิตทั้งในและต่างประเทศที่เป็นพันธมิตรกับทางบริษัทฯ ข้อมูลจากบริษัทฯ
วิเคราะห์ข้อมูลทางการตลาดของอุตสาหกรรมเหล็กในประเทศสิงค์โปร์ เป็นต้น
ซึ่งจากข้างต้นทำให้สามารถนำข้อมูลดังกล่าวมาสนับสนุนการตัดสินใจหรือการเจรจาด้านราคาและปริมาณการสั่งซื้อในแต่ละช่วงเวลาได้ถูกต้องแม่นยำมากขึ้น
ทำให้สามารถปรับเปลี่ยนกลยุทธ์ในการจัดหาได้อย่างทันท่วงทีตามสถานการณ์ที่เปลี่ยนแปลงไป
และลดความเสี่ยงทางด้านต้นทุนลงได้ในระดับหนึ่งจนข้อมูลเป็นที่ยอมรับทั้งผู้ผลิตวัตถุดิบ ผู้ขายวัตถิบ
และลูกค้าที่เป็นผู้ผลิตรถยนต์ ทำให้มั่นใจได้ว่า
บริษัทฯจะไม่ประสบปัญหาในเรื่องของการจัดหาวัตถุดิบ
ที่จะส่งผลกระทบในเชิงลบต่อผลประกอบการของบริษัทฯ

  4.3.3 งานที่ยังไม่ได้ส่งมอบ

  -ไม่มี-